
PËR NJË SHTESë NË VENDIMIN NR.67, DATË 22.1.2004 TË KËSHILLIT TË MINISTRAVE “PËR MIRATIMIN E UNIFORMËS DHE TË SHENJAVE DALLUESE TË GARDËS SË REPUBLIKËS SË SHQIPËRISË

Në mbështetje të nenit 100 të Kushtetutës dhe të nenit 18 të ligjit nr.8869, datë 22.5.2002 “Për Gardën e Republikës së Shqipërisë”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Në vendimin nr.67, datë 22.1.2004 të Këshillit të Ministrave, pas pikës 1 shtohet pika 1/1, me këtë përmbajtje
“1/1. Ministri i Brendshëm miraton:
a) Rregulloren e uniformës së punonjësit të Gardës;
b) Normat e materialeve të veshmbathjes, që janë në inventar të njësive, nënnjësive dhe grupeve;
c) Normat e furnizimit me veshmbathje të gardistëve, nënoficerëve dhe oficerëve të Gardës;
ç) Normat e furnizimit me veshje civile të punonjësve të Gardës ose të konvertimit të tyre në vlerë në lekë;
d) Normat e materialeve të konsumit dhe të mirëmbajtjes; 
dh) Normat e pajisjeve për qentë;
e) Normat e veshmbathjes së posaçme dhe të rrobave të punës për profesionet e ndryshme falas;
ë) Zëvendësimet e materialeve të veshmbathjes brenda vlerës së normës”.
2. Emërtimi “Ministri i Rendit Publik” zëvendësohet me “Ministri i Brendshëm”.
3. Vendimi nr.503, datë 8.11.1999 i Këshillit të Ministrave “Për miratimin e normës 3/1 të veshmbathjes për ushtarët e shërbimit të detyrueshëm të Gardës së Republikës së Shqipërisë”, shfuqizohet.
Ky vendim hyn në fuqi pas botimit në Fletoren Zyrtare.

